phoneee/thai-legal-corpus huggingface dataset:
พระราชกฤษฎีกาพระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตเทศบาลตำบลห้วยยอดอำเภอห้วยยอด จังหวัดตรังพ.ศ.๒๕๓๒ ภูมิพลอดุลยเดชป.ร.ให้ไว้ณ วันที่ ๔ กันยายน พ.ศ. ๒๕๓๒เป็นปีที่๔๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตเทศบาลตำบลห้วยยอด อำเภอห้วยยอด จังหวัดตรังอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติควบคุมอาคาร พ.ศ. ๒๕๒๒จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตเทศบาลตำบลห้วยยอด อำเภอห้วยยอด จังหวัดตรัง พ.ศ. ๒๕๓๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตเทศบาลตำบลห้วยยอด อำเภอห้วยยอด จังหวัดตรังมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกชาติชาย ชุณหะวัณนายกรัฐมนตรีหมายเหตุ:-เหตุผลในการประกาศใช้พระราชกฤษฎีกาฉบับนี้ คือ เนื่องจากในเขตเทศบาลตำบลห้วยยอดอำเภอห้วยยอด จังหวัดตรังกำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๒๖ธันวาคม ๒๕๕๐หทัยภัทร/ตรวจ๑๔มกราคม ๒๕๕๑[๑]ราชกิจจานุเบกษา เล่ม ๑๐๖/ตอนที่ ๑๕๗/ฉบับพิเศษ หน้า ๒๒/๒๐ กันยายน๒๕๓๒
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๗๑/๒๕๕๑)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท ที.ซี.ฟาร์มาซูติคอล อุตสาหกรรม จำกัด ดังต่อไปนี้ข้อ ๑เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๗๙/๒๕๕๑ ลงวันที่ ๑ สิงหาคม๒๕๕๑ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีส้มตรงกลางฝามีอักษรภาษาไทยสีส้มขอบเส้นสีส้มและสีบรอนซ์เงิน คำว่า สปอนเซอร์ติดกับอักษร ร์ มีอักษรภาษาอังกฤษสีส้มคำว่า R อยู่ในรูปวงกลมขอบเส้นสีส้มและขอบเงาสีบรอนซ์เงินเหนือคำว่า สปอนเซอร์ มีอักษรภาษาไทยสีส้ม คำว่า เครื่องดื่มเกลือแร่ทับอยู่บนรูปกราฟฟิครูปวงรีสีบรอนซ์เงิน ด้านข้างฝาโดยรอบมีอักษรภาษาไทยและตัวเลขสีบรอนซ์เงิน คำว่า บริษัทที.ซี.ฟาร์มาซูติคอล อุตสาหกรรม จำกัด เครื่องดื่มเกลือแร่ ปริมาตรสุทธิ 250 ซม.3ข้อ ๒เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๘๐/๒๕๕๑ ลงวันที่ ๑ สิงหาคม๒๕๕๑ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีเหลืองตรงกลางฝามีอักษรภาษาไทยสีเหลืองขอบเส้นสีเหลืองและสีบรอนซ์เงิน คำว่า สปอนเซอร์ติดกับอักษร ร์ มีอักษรภาษาอังกฤษสีเหลืองคำว่า R อยู่ในรูปวงกลมขอบเส้นสีเหลืองและขอบเงาสีบรอนซ์เงินเหนือคำว่า สปอนเซอร์ มีอักษรภาษาไทยสีเหลือง คำว่าเครื่องดื่มเกลือแร่ ทับอยู่บนรูปกราฟฟิครูปวงรีสีบรอนซ์เงินด้านข้างฝาโดยรอบมีอักษรภาษาไทยและตัวเลขสีบรอนซ์เงิน คำว่า บริษัทที.ซี.ฟาร์มาซูติคอล อุตสาหกรรม จำกัด เครื่องดื่มเกลือแร่ ปริมาตรสุทธิ 250 ซม.3ประกาศณ วันที่ ๒๖ สิงหาคม พ.ศ. ๒๕๕๑สุพูลธรรมจักษุผู้อำนวยการสำนักบริหารการคลังและรายได้ปฏิบัติราชการแทนอธิบดีกรมสรรพสามิตปริยานุช/ผู้จัดทำ๔มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๐ ง/หน้า ๖๒/๒๖ กุมภาพันธ์ ๒๕๕๒
พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยนเรศวรทบวงมหาวิทยาลัยพ.ศ. ๒๕๓๙ ภูมิพลอดุลยเดช ป.ร.ให้ไว้ ณ วันที่ ๘พฤษภาคม พ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยนเรศวรทบวงมหาวิทยาลัยอาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๗ วรรคหนึ่ง แห่งพระราชบัญญัติมหาวิทยาลัยนเรศวรพ.ศ. ๒๕๓๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยนเรศวรทบวงมหาวิทยาลัย พ.ศ. ๒๕๓๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิก(๑) พระราชกฤษฎีกาจัดตั้งส่วนราชการในมหาวิทยาลัยนเรศวรทบวงมหาวิทยาลัย พ.ศ. ๒๕๓๗(๒) พระราชกฤษฎีกาจัดตั้งส่วนราชการในมหาวิทยาลัยนเรศวรทบวงมหาวิทยาลัย (ฉบับที่ ๒) พ.ศ. ๒๕๓๗มาตรา ๔ ให้จัดตั้งส่วนราชการในมหาวิทยาลัยนเรศวรทบวงมหาวิทยาลัย ดังนี้(๑) สำนักงานอธิการบดี(๒) บัณฑิตวิทยาลัย(๓) คณะเกษตรศาสตร์ ทรัพยากรธรรมชาติและสิ่งแวดล้อม(๔) คณะแพทยศาสตร์(๕) คณะเภสัชศาสตร์(๖) คณะมนุษยศาสตร์และสังคมศาสตร์(๗) คณะวิทยาศาสตร์(๘) คณะวิศวกรรมศาสตร์(๙) คณะศึกษาศาสตร์(๑๐) สำนักหอสมุดมาตรา ๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในปัจจุบันประเทศไทยยังประสบปัญหาการขาดแคลนบุคลากรทางด้านสาขาวิชาแพทยศาสตร์อยู่เป็นจำนวนมากจึงสมควรจัดตั้งคณะแพทยศาสตร์ขึ้นในมหาวิทยาลัยนเรศวร เพื่อดำเนินการผลิตบัณฑิตในสาขาวิชาดังกล่าวรวมทั้งเป็นแหล่งศึกษา ค้นคว้า วิจัย และให้บริการทางวิชาการด้านการแพทย์และการสาธารณสุขซึ่งจะเป็นประโยชน์ต่อการพัฒนาประเทศโดยส่วนรวม นอกจากนี้สมควรเปลี่ยนชื่อคณะเกษตรศาสตร์เป็น คณะเกษตรศาสตร์ ทรัพยากรธรรมชาติและสิ่งแวดล้อมเพื่อให้เหมาะสมและสอดคล้องกับภารกิจในปัจจุบัน และโดยที่สมควรปรับปรุงการจัดตั้งส่วนราชการในมหาวิทยาลัยนเรศวรเสียใหม่เพื่อรวมการจัดตั้งส่วนราชการที่มีอยู่ในปัจจุบันและที่เปลี่ยนชื่อรวมทั้งที่จัดตั้งขึ้นใหม่ในครั้งนี้ให้อยู่ในกฎหมายฉบับเดียวกัน ซึ่งมาตรา ๗วรรคหนึ่ง แห่งพระราชบัญญัติมหาวิทยาลัยนเรศวร พ.ศ. ๒๕๓๓ บัญญัติว่า การจัดตั้งการรวมและการยุบเลิกบัณฑิตวิทยาลัย คณะ วิทยาลัย สถาบัน สำนัก และศูนย์หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๑๑ เมษายน ๒๕๕๔วิชชุตา/ผู้ตรวจ๒๔ พฤษภาคม ๒๕๕๔[๑]ราชกิจจานุเบกษาเล่ม ๑๑๓/ตอนที่ ๑๖ ก/หน้า ๑/๒๒ พฤษภาคม ๒๕๓๙
คำพิพากษาศาลฎีกาที่ 1403/2536หลักกฎหมาย: บรรยายฟ้องว่าจำเลยทำเอกสารปลอมเพื่อให้ผู้หนึ่งผู้ใดหลงเชื่อว่าเป็นเอกสารที่แท้จริงนั้น เป็นคำฟ้องที่สมบูรณ์ชอบด้วยประมวลกฎหมายวิะพิจารณาความอาญามาตรา 158 (5) แล้ว ไม่จำต้องบรรยายด้วยว่า ผู้หนึ่งผู้ใดนั้นเป็นใครหรือชื่ออะไร ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1403/2536พนักงานอัยการ กรมอัยการโจทก์นายบัญญัติ นงนุชจำเลย ป.อ. ม. 266 (1) ป.วิ.อ. ม. 158 (5)บรรยายฟ้องว่าจำเลยทำเอกสารปลอมเพื่อให้ผู้หนึ่งผู้ใดหลงเชื่อว่าเป็นเอกสารที่แท้จริงนั้น เป็นคำฟ้องที่สมบูรณ์ชอบด้วยประมวลกฎหมายวิะพิจารณาความอาญามาตรา 158 (5) แล้ว ไม่จำต้องบรรยายด้วยว่า ผู้หนึ่งผู้ใดนั้นเป็นใครหรือชื่ออะไร(ไพศาล รางชางกูร-วิทวัส อยู่วัฒนา-ประสิทธิ์ แสนศิริ)ศาลอาญาธนบุรี - นายชัยโรช กฤษณะโลมศาลอุทธรณ์ - นายวิเทพ ศิริพากย์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1403/2536พนักงานอัยการ กรมอัยการโจทก์นายบัญญัติ นงนุชจำเลย ป.อ. ม. 266 (1) ป.วิ.อ. ม. 158 (5)บรรยายฟ้องว่าจำเลยทำเอกสารปลอมเพื่อให้ผู้หนึ่งผู้ใดหลงเชื่อว่าเป็นเอกสารที่แท้จริงนั้น เป็นคำฟ้องที่สมบูรณ์ชอบด้วยประมวลกฎหมายวิะพิจารณาความอาญามาตรา 158 (5) แล้ว ไม่จำต้องบรรยายด้วยว่า ผู้หนึ่งผู้ใดนั้นเป็นใครหรือชื่ออะไร(ไพศาล รางชางกูร-วิทวัส อยู่วัฒนา-ประสิทธิ์ แสนศิริ)ศาลอาญาธนบุรี - นายชัยโรช กฤษณะโลมศาลอุทธรณ์ - นายวิเทพ ศิริพากย์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่ สกง. 80/2561เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนพฤศจิกายน 2561----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนพฤศจิกายน 2561อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ. 47/14/61 | 40,000 | 23 พฤศจิกายน 2561 | 27/11/61 - 11/12/61 | 14 |อื่นๆ - 4. วันเริ่มต้นบังคับใช้ ตั้งแต่วันที่ 22 พฤศจิกายน 2561ผู้มีอํานาจลงนาม - ประกาศ ณ วันที่ 21 พฤศจิกายน 2561 (นางสาววชิรา อารมณ์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 24/2550เรื่อง การคํานวณและรายงานการคํานวณเงินกองทุนสภาพคล่องสุทธิ (ฉบับที่ 2) อาศัยอํานาจตามความในข้อ 3 วรรคสาม แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 18/2549 เรื่อง การดํารงเงินกองทุนสภาพคล่องสุทธิ ลงวันที่ 2 พฤษภาคม พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกความในส่วนที่ 3 หน้า 1 ถึงหน้า 3 ของแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 23/2549 เรื่อง การคํานวณและรายงานการคํานวณเงินกองทุนสภาพคล่องสุทธิ ลงวันที่ 8 พฤษภาคม พ.ศ. 2549 และให้ใช้ความในส่วนที่ 3 หน้า 1 ถึงหน้า 3 ของแบบที่แนบท้ายประกาศนี้แทน ข้อ 2 ให้ยกเลิกความในหน้า 3 หน้า 5 หน้า 6 หน้า 17 หน้า 27 หน้า 29 หน้า 30 หน้า 33 หน้า 42 หน้า 45 หน้า 49 และหน้า 53 ของคําอธิบายประกอบการคํานวณเงินกองทุนสภาพคล่องสุทธิ ตามแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 23/2549 เรื่อง การคํานวณและรายงานการคํานวณเงินกองทุนสภาพคล่องสุทธิ ลงวันที่ 8 พฤษภาคม พ.ศ. 2549 และให้ใช้ความในหน้า 3 หน้า 5 หน้า 6 หน้า 17 หน้า 27 หน้า 29 หน้า 30 หน้า 33 หน้า 42 หน้า 45 หน้า 49 และหน้า 53 ของคําอธิบายที่แนบท้ายประกาศนี้แทน ข้อ 3 ประกาศนี้ให้ใช้บังคับตั้งแต่วันที่ 1 กันยายน พ.ศ. 2550 เป็นต้นไปประกาศ ณ วันที่ 20 สิงหาคม พ.ศ. 2550(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
ประกาศธนาคารแห่งประเทศไทยประกาศธนาคารแห่งประเทศไทยออกตามความในมาตรา๑๐แห่งพระราชบัญญัติการธนาคารพาณิชย์พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่๒) พ.ศ. ๒๕๒๒----------------------- อาศัยอำนาจตามความในมาตรา๑๐ วรรคสอง แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ ธนาคารแห่งประเทศไทยออกประกาศเป็นข้อกำหนดด้วยความเห็นชอบของรัฐมนตรีว่าการกระทรวงการคลัง ดังต่อไปนี้ ข้อ ๑ให้เพิ่มความต่อไปนี้เป็น (๑๗) แห่งข้อ ๒ ของประกาศที่ออกตามความในมาตรา ๑๐ แห่งพระราชบัญญัติการธนาคารพาณิชย์ พ.ศ. ๒๕๐๕ลงวันที่ ๓๐ มกราคม พ.ศ. ๒๕๑๗ ซึ่งได้แก้ไขเพิ่มเติมโดยประกาศธนาคารแห่งประเทศไทยลงวันที่ ๗ มิถุนายน พ.ศ. ๒๕๒๒ "(๑๗)เงินให้กู้ยืมแก่บรรษัทเงินทุนอุตสาหกรรมแห่งประเทศไทยเพื่อการดำเนินงานของกองทุนพัฒนาตลาดทุน" ข้อ ๒ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๒๐ สิงหาคม ๒๕๒๒ เสนาะ อูนากูล ผู้ว่าการธนาคารแห่งประเทศไทย[รก.๒๕๒๒/๑๔๕/๒๙๖๙/๒๑ สิงหาคม ๒๕๒๒] พุทธชาด/พิมพ์ ๑ตุลาคม ๒๕๔๕ A+B(C)
ที่ นร 1008/ว 15 สํานักงาน ก.พ.ถนนติวานนท์ จังหวัดนนทบุรี 110003 ตุลาคม 2555 เรื่อง หลักเกณฑ์และเงื่อนไขการกําหนดตําแหน่งเรียน (เวียนกระทรวง กรม และจังหวัด) อ้างถึง 1. หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552 2. หนังสือสํานักงาน ก.พ. ที่ นร 1008/ว 26 ลงวันที่ 14 กันยายน 2554สิ่งที่ส่งมาด้วย 1. หลักเกณฑ์การยุบเลิกตําแหน่ง 2. คําถาม คําตอบหลักเกณฑ์และเงื่อนไขการกําหนดตําแหน่งอื่นๆ - ตามหนังสือที่อ้างถึง 1 และ 2 แจ้งมติ ก.พ. กําหนดหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ ประเภทวิชาการ และประเภททั่วไป รวมทั้งหลักเกณฑ์อื่น ๆ และหลักเกณฑ์และเงื่อนไขการกําหนดตําแหน่งภายในกรอบมูลค่ารวมของตําแหน่ง ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อทราบและถือปฏิบัติ ความแจ้งแล้ว นั้น บัดนี้ ก.พ. พิจารณาเห็นว่า เพื่อประโยชน์ในการบริหารทรัพยากรบุคคลของส่วนราชการ ก.พ. จึงมีมติปรับปรุงหลักเกณฑ์และเงื่อนไขการกําหนดตําแหน่ง ดังต่อไปนี้ 1. ให้เพิ่มความต่อไปนี้ในหน้า 2 ของหลักเกณฑ์และเงื่อนไขการกําหนดตําแหน่ง ในสิ่งที่ส่งมาด้วย ของหนังสือที่อ้างถึง 1 "10. กรณีส่วนราชการได้รับอนุมัติอัตราเพิ่มใหม่จากคณะรัฐมนตรีหรือได้รับจัดสรรอัตราที่ว่างจากผลการเกษียณอายุราชการของส่วนราชการอื่นจากคณะกรรมการกําหนดเป้าหมายและนโยบายกําลังคนภาครัฐ ให้ดําเนินการ ดังนี้ 1) ให้ อ.ก.พ. กระทรวงพิจารณากําหนดตําแหน่งตามเหตุผลความจําเป็น เงื่อนไข และจํานวนที่ได้รับอนุมัติอัตราเพิ่มใหม่ เป็นตําแหน่งประเภท สายงาน และระดับตําแหน่งตามหลักเกณฑ์ที่ ก.พ. กําหนดในการจัดประเภทตําแหน่งและระดับตําแหน่ง รวมทั้งมาตรฐานกําหนดตําแหน่ง 2) ให้ส่วนราชการจัดทําแบบบรรยายลักษณะงานของตําแหน่งเสนอ อ.ก.พ กระทรวง เพื่อพิจารณาพร้อมกับการกําหนดตําแหน่งตาม 1) 3) ในกรณีที่ส่วนราชการมีเหตุผลความจําเป็นพิเศษไม่อาจดําเนินการได้ตาม 1) ให้ อ.ก.พ. กระทรวงเสนอรายละเอียดข้อเท็จจริงต่อ ก.พ. เพื่อพิจารณาเป็นรายกรณี" 2. ให้ยกเลิกหลักเกณฑ์การยุบเลิกตําแหน่งในสิ่งที่ส่งมาด้วย ของหนังสือที่อ้างถึง 1 และให้ใช้หลักเกณฑ์การยุบเลิกตําแหน่งตามสิ่งที่ส่งมาด้วย 1 ของหนังสือนี้แทน อนึ่ง สํานักงาน ก.พ. ได้จัดทําคําถาม คําตอบตามสิ่งที่ส่งมาด้วย 2 เพื่อประกอบการดําเนินการในเรื่องดังกล่าว มาพร้อมกับหนังสือฉบับนี้แล้ว จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1062โทรสาร 0 2547 1982
พระราชบัญญัติมหาวิทยาลัยมหิดล (ฉบับที่ 2) พ.ศ. 2541 (ยกเลิก)พระราชบัญญัติ มหาวิทยาลัยมหิดล (ฉบับที่ ๒) พ.ศ. ๒๕๔๑ (ยกเลิก)ภูมิพลอดุลยเดช ป.ร. ให้ไว้ ณ วันที่ ๓ กุมภาพันธ์ พ.ศ. ๒๕๔๑ เป็นปีที่ ๕๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยมหาวิทยาลัยมหิดล จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติมหาวิทยาลัยมหิดล (ฉบับที่ ๒) พ.ศ. ๒๕๔๑"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๑๑ แห่งพระราชบัญญัติมหาวิทยาลัยมหิดล พ.ศ. ๒๕๓๐ และให้ใช้ความต่อไปนี้แทน "มาตรา ๑๑ นอกจากเงินที่กำหนดไว้ในงบประมาณแผ่นดิน มหาวิทยาลัยอาจมีรายได้ ดังนี้ (๑) เงินผลประโยชน์ ค่าธรรมเนียม ค่าปรับ และค่าบริการต่าง ๆ ของมหาวิทยาลัย (๒)มาตรา 3 เงินและทรัพย์สินซึ่งมีผู้อุทิศให้แก่มหาวิทยาลัย (๓) รายได้หรือผลประโยชน์ที่ได้มาจากการใช้ที่ราชพัสดุซึ่งมหาวิทยาลัยปกครอง ดูแล หรือใช้ประโยชน์ (๔) รายได้หรือผลประโยชน์อื่น ๆ ให้มหาวิทยาลัยมีอำนาจในการปกครอง ดูแล บำรุงรักษา ใช้และจัดหาประโยชน์จากทรัพย์สินของมหาวิทยาลัยมาตรา 3 ทั้งที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่น รายได้ของมหาวิทยาลัยรวมทั้งเบี้ยปรับที่เกิดจากการดำเนินการตามวัตถุประสงค์ของมหาวิทยาลัยไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณมาตรา 3 เว้นแต่เบี้ยปรับที่เกิดจากการผิดสัญญาลาศึกษา และเบี้ยปรับที่เกิดจากการผิดสัญญาซื้อทรัพย์สินหรือสัญญาจ้างทำของที่ดำเนินการโดยใช้เงินงบประมาณ"มาตรา 4 มาตรา ๔ ให้เพิ่มความต่อไปนี้เป็นมาตรา ๑๑ ทวิ แห่งพระราชบัญญัติมหาวิทยาลัยมหิดล พ.ศ. ๒๕๓๐ "มาตรา ๑๑ ทวิ บรรดาอสังหาริมทรัพย์ที่มหาวิทยาลัยได้มาโดยมีผู้อุทิศให้หรือได้มาโดยการซื้อหรือแลกเปลี่ยนจากรายได้ของมหาวิทยาลัย ไม่ถือเป็นที่ราชพัสดุ และให้เป็นกรรมสิทธิ์ของมหาวิทยาลัย"มาตรา 5 มาตรา ๕ บทบัญญัติแห่งมาตรา ๑๑ ทวิ แห่งพระราชบัญญัติมหาวิทยาลัยมหิดล พ.ศ. ๒๕๓๐ ซึ่งแก้ไขเพิ่มเติมโดยพระราชบัญญัตินี้ ไม่ใช้บังคับแก่บรรดาอสังหาริมทรัพย์ที่มหาวิทยาลัยได้มาโดยมีผู้อุทิศให้หรือได้มาโดยการซื้อหรือแลกเปลี่ยนจากรายได้ของมหาวิทยาลัยก่อนวันที่พระราชบัญญัตินี้ใช้บังคับมาตรา 6 มาตรา ๖ ให้รัฐมนตรีว่าการทบวงมหาวิทยาลัยรักษาการตามพระราชบัญญัตินี้ผู้รับสนองพระบรมราชโองการ ชวน หลีกภัย นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรกำหนดให้มหาวิทยาลัยสามารถนำรายได้ของมหาวิทยาลัยไปใช้ในกิจการของมหาวิทยาลัยได้ โดยไม่ต้องนำส่งเป็นรายได้แผ่นดินและให้มหาวิทยาลัยมีกรรมสิทธิ์ในอสังหาริมทรัพย์ที่ได้มาโดยมีผู้อุทิศให้หรือได้มาโดยการซื้อหรือแลกเปลี่ยนจากรายได้ของมหาวิทยาลัยโดยไม่ถือเป็นที่ราชพัสดุ เพื่อความคล่องตัวในการบริหารกิจการของมหาวิทยาลัยและการจัดหาประโยชน์ในอสังหาริมทรัพย์ของมหาวิทยาลัยหรือที่มหาวิทยาลัยปกครอง ดูแล หรือใช้ประโยชน์จึงจำเป็นต้องตราพระราชบัญญัตินี้
กฎสำนักนายกรัฐมนตรีฉบับที่ ๘๑(พ.ศ. ๒๕๓๖)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ให้ยกเลิกความในข้อ ๔แห่งกฎสำนักนายกรัฐมนตรีออกตามความในมาตรา ๗ แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ ลงวันที่ ๒๖ ธันวาคม พุทธศักราช ๒๔๗๘ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๗๑ (พ.ศ. ๒๕๒๓) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ และให้ใช้ความต่อไปนี้แทนข้อ ๔ ข้าราชการนอกประจำการให้ใช้เครื่องแบบเช่นเดียวกับข้าราชการประจำการเว้นแต่ให้ติดเครื่องหมายแสดงสังกัดที่ปกคอเสื้อด้านหน้าข้างซ้ายและเครื่องหมายอักษรนก ทำด้วยโลหะโปร่งสีทองไม่มีขอบ สูง ๒ เซนติเมตร ที่ปกคอเสื้อด้านหน้าข้างขวาให้ไว้ ณ วันที่ ๗ พฤษภาคม พ.ศ. ๒๕๓๖ชวน หลีกภัยนายกรัฐมนตรีหมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้คือ เนื่องจากลักษณะของเครื่องแบบข้าราชการนอกประจำการฝ่ายพลเรือนในส่วนที่เกี่ยวกับวิธีติดเครื่องหมายแสดงสังกัดไม่เหมาะสมสมควรปรับปรุงวิธีติดเครื่องหมายแสดงสังกัดเสียใหม่ และกำหนดเครื่องหมายแสดงสัญลักษณ์ของข้าราชการนอกประจำการเพื่อให้เหมาะสมและสอดคล้องกับเครื่องแบบข้าราชการนอกประจำการฝ่ายอื่น ๆ จึงจำเป็นต้องออกกฎสำนักนายกรัฐมนตรีนี้โชติกานต์/ปรับปรุง๑๒ มีนาคม๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๑๑๐/ตอนที่ ๖๓/ฉบับพิเศษ หน้า ๑๐/๑๔พฤษภาคม ๒๕๓๖
คำพิพากษาศาลฎีกาที่ 65233หลักกฎหมาย: ฎีกาของโจทก์ร่วมที่ว่า ศาลควรเชื่อคำพยานโจทก์เป็นฎีกาในปัญหาข้อเท็จจริง เมื่อศาลอุทธรณ์พิพากษายืนตามศาลชั้นต้นให้ยกฟ้องโจทก์ ต้องห้ามฎีกาตามประมวลกฎหมายวิธีพิจารณาความอาญา มาตรา 220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 558/2518พนักงานอัยการจังหวัดร้อยเอ็ดโจทก์โจทก์ร่วมโจทก์นายชารี สังฆวัฒน์โจทก์นายมี หรือบุญมี สุขแสน กับพวกจำเลย ป.วิ.อ. ม. 220ฎีกาของโจทก์ร่วมที่ว่า ศาลควรเชื่อคำพยานโจทก์เป็นฎีกาในปัญหาข้อเท็จจริง เมื่อศาลอุทธรณ์พิพากษายืนตามศาลชั้นต้นให้ยกฟ้องโจทก์ ต้องห้ามฎีกาตามประมวลกฎหมายวิธีพิจารณาความอาญา มาตรา 220(อุดม ทันด่วน-พิชัย รชตะนันทน์-ชุ่ม สุนทรชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 558/2518พนักงานอัยการจังหวัดร้อยเอ็ดโจทก์โจทก์ร่วมโจทก์นายชารี สังฆวัฒน์โจทก์นายมี หรือบุญมี สุขแสน กับพวกจำเลย ป.วิ.อ. ม. 220ฎีกาของโจทก์ร่วมที่ว่า ศาลควรเชื่อคำพยานโจทก์เป็นฎีกาในปัญหาข้อเท็จจริง เมื่อศาลอุทธรณ์พิพากษายืนตามศาลชั้นต้นให้ยกฟ้องโจทก์ ต้องห้ามฎีกาตามประมวลกฎหมายวิธีพิจารณาความอาญา มาตรา 220(อุดม ทันด่วน-พิชัย รชตะนันทน์-ชุ่ม สุนทรชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องการกำหนดชนิดหรือสภาพรถที่มิให้รับจดทะเบียน เพื่อประโยชน์ในการควบคุมความปลอดภัยในการบรรทุกวัตถุอันตรายฉะนั้น อาศัยอำนาจตามความในมาตรา ๑๙(๙) แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในคราวประชุมครั้งที่ ๑๔/๒๕๔๔ เมื่อวันที่ ๙ ตุลาคม ๒๕๔๔ได้กำหนดชนิดหรือสภาพรถที่มิให้รับจดทะเบียน ดังนี้ข้อ ๑มิให้รับจดทะเบียนรถบรรทุก ลักษณะ ๖ เฉพาะรถพ่วงที่ตัวถังส่วนที่ใช้ในการบรรทุกมีลักษณะเฉพาะเพื่อใช้ในการบรรทุกวัตถุอันตรายวัตถุอันตรายให้เป็นไปตามที่กรมการขนส่งทางบกประกาศกำหนด ตามมาตรา๑๐๓ (๔) แห่งพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก(ฉบับที่ ๕) พ.ศ. ๒๕๓๕ข้อ ๒รถที่ได้จดทะเบียนไว้แล้วก่อนวันประกาศนี้ใช้บังคับให้ต่ออายุทะเบียนและภาษีรถได้ต่อไปอีกไม่เกินห้าปีนับแต่วันประกาศนี้ใช้บังคับข้อ ๓[๑]ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวัน นับแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔ มกราคม พ.ศ. ๒๕๔๕ศรีสุข จันทรางศุปลัดกระทรวงคมนาคมประธานกรรมการควบคุมการขนส่งทางบกกลางชไมพร/แก้ไข๒๒ พฤษภาคม ๒๕๔๕โชติกานต์/ปรับปรุง๒๔ มีนาคม ๒๕๕๘[๑] ราชกิจจานุเบกษาเล่ม ๑๑๙/ตอนที่ ๑๑ ง/หน้า ๑๑๔/๕ กุมภาพันธ์ ๒๕๔๕
คำสั่งกระทรวงสาธารณสุขที่ ๒๑๓/๒๕๔๐เรื่องแก้ไขทะเบียนตำรับยากลุ่มยาเม็ดคุมกำเนิดหลังร่วมเพศที่ประกอบด้วยโปรเจสโตเจนในขนาดสูง(Progestogen High Dose) ด้วยปรากฏว่ายาเม็ดคุมกำเนิดหลังร่วมเพศ(Postcoital Contraceptive) ซึ่งประกอบด้วยโปรเจสโตเจนในขนาดสูง(Progestogen High Dose)ที่ขึ้นทะเบียนตำรับยาไว้มีการแสดงข้อความในฉลากและเอกสารกำกับยาไม่เหมาะสมอาจทำให้เกิดการใช้ยาในทางที่ผิดจนเป็นอันตรายแก่ผู้บริโภคได้คณะกรรมการยาในการประชุมครั้งที่ ๓/๒๕๓๙ เมื่อวันที่ ๕ กันยายน ๒๕๓๙ที่ประชุมมีมติให้ปรับปรุงแก้ไขการแสดงรายละเอียดในฉลากและเอกสารกำกับยาของส่วนประกอบ สรรพคุณ ข้อบ่งใช้ ขนาดวิธีใช้ คำเตือนอาการข้างเคียง ข้อควรระวัง และขนาดบรรจุของยาเม็ดคุมกำเนิดหลังร่วมเพศซึ่งประกอบด้วย โปรเจสโตเจนขนาดสูง เพื่อคุ้มครองความปลอดภัยของผู้ใช้ยาดังนั้นอาศัยอำนาจตามความในมาตรา ๘๖ ทวิ แห่งพระราชบัญญัติยา พ.ศ. ๒๕๑๐ซึ่งแก้ไขเพิ่มเติม โดยมาตรา ๒๘ แห่งพระราชบัญญัติยา (ฉบับที่ ๓) พ.ศ. ๒๕๒๒รัฐมนตรีว่าการกระทรวงสาธารณสุข โดยคำแนะนำของคณะกรรมการยาในการประชุมครั้งที่๓/๒๕๓๙ เมื่อวันที่ ๕ กันยายน ๒๕๓๙ จึงมีคำสั่ง ดังต่อไปนี้๑.ให้แก้ไขทะเบียนตำรับยากลุ่มยาเม็ดคุมกำเนิดหลังร่วมเพศซึ่งประกอบด้วยโปรเจสโตเจนในขนาดสูงโดยให้มีการแสดงข้อความในฉลากและเอกสารกำกับยาของส่วนประกอบ สรรพคุณ ข้อบ่งใช้ ขนาดวิธีใช้ คำเตือนอาการข้างเคียง ข้อควรระวัง และขนาดบรรจุดังนี้(๑)ส่วนประกอบใน๑ เม็ด ประกอบด้วย D-Norgestrel 0.75 มก.(๒)สรรพคุณทำให้เยื่อบุมดลูกเปลี่ยนแปลงไม่เหมาะกับการฝังตัวของไข่ที่ผสมแล้ว(๓)ข้อบ่งใช้ใช้ป้องกันการตั้งครรภ์ภายหลังการร่วมเพศในกรณีไม่ได้ใช้การป้องกันวิธีอื่นมาก่อนหมายเหตุ๑.ไม่แนะนำให้ใช้เป็นวิธีการป้องกันการตั้งครรภ์โดยทั่วไป๒.ก่อนใช้ยานี้ควรปรึกษาแพทย์หรือเภสัชกร(๔)ขนาดวิธีใช้รับประทานยา๑ เม็ดทันที หรือภายในระยะเวลาไม่เกิน ๑ ชั่วโมง หลังการร่วมเพศถ้ามีการร่วมเพศซ้ำ ให้ใช้วิธีการคุมกำเนิดอื่น ๆ เช่น ใช้ถุงยางอนามัย(๕)คำเตือน๑.หากมีอาการผิดปกติโดยเฉพาะประจำเดือนขาดนานให้รีบปรึกษาแพทย์๒.หากใช้ยานี้เกิน ๑ ชั่วโมง ภายหลังการร่วมเพศอาจไม่เกิดผลในการป้องกันการตั้งครรภ์และแม้ใช้อย่างถูกต้องก็อาจเกิดการตั้งครรภ์ได้๓.ห้ามใช้กับผู้ป่วยด้วยโรคหลอดเลือดอุดตัน(๖)อาการข้างเคียงเลือดออกผิดปกติขาดประจำเดือน คลื่นไส้ อาเจียน(๗)ข้อควรระวังไม่ควรรับประทานมากกว่า๔ เม็ดต่อเดือน(๘)ขนาดบรรจุแผงละ๒ เม็ด๒.[๑] ให้ผู้รับอนุญาตผลิตยาผู้รับอนุญาตนำหรือสั่งยาเข้ามาในราชอาณาจักรยื่นคำขอแก้ไขทะเบียนตำรับยาดังกล่าวในข้อ๑ ให้แล้วเสร็จภายในหนึ่งร้อยแปดสิบวันนับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๑๒ มีนาคม พ.ศ. ๒๕๔๐มนตรี พงษ์พานิชรัฐมนตรีว่าการกระทรวงสาธารณสุขอัมภิญา/พิมพ์๑๓ กุมภาพันธ์๒๕๕๑นฤดล/ตรวจ๒๘ พฤษภาคม ๒๕๕๑ศิรวัชร์/ปรับปรุง๒๕ ธันวาคม ๒๕๖๑[๑] ราชกิจจานุเบกษาเล่ม ๑๑๔/ตอนที่ ๓๙ ง/หน้า ๘๖/๑๕ พฤษภาคม ๒๕๔๐
พระราชกฤษฎีกาพระราชกฤษฎีกายกเลิกพระราชกฤษฎีกาให้ใช้บังคับบทบัญญัติหมวด๑แห่งพระราชบัญญัติควบคุมแร่ดีบุกพ.ศ. ๒๕๑๔ พ.ศ. ๒๕๒๕พ.ศ. ๒๕๒๙ ภูมิพลอดุลยเดช ป.ร.ให้ไว้ ณ วันที่ ๕พฤศจิกายน พ.ศ. ๒๕๒๙เป็นปีที่ ๔๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรยกเลิกพระราชกฤษฎีกาให้ใช้บังคับบทบัญญัติหมวด๑ แห่งพระราชบัญญัติควบคุมแร่ดีบุก พ.ศ. ๒๕๑๔ พ.ศ. ๒๕๒๕อาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๒ วรรคสอง แห่งพระราชบัญญัติควบคุมแร่ดีบุกพ.ศ. ๒๕๑๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกายกเลิกพระราชกฤษฎีกาให้ใช้บังคับบทบัญญัติหมวด๑ แห่งพระราชบัญญัติควบคุมแร่ดีบุก พ.ศ. ๒๕๑๔ พ.ศ. ๒๕๒๕ พ.ศ. ๒๕๒๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาให้ใช้บังคับบทบัญญัติหมวด ๑ แห่งพระราชบัญญัติควบคุมแร่ดีบุกพ.ศ. ๒๕๑๔ พ.ศ. ๒๕๒๕ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากคณะมนตรีดีบุกระหว่างประเทศได้ตกลงให้ประเทศภาคีผู้ผลิตดีบุกซึ่งประเทศไทยเป็นภาคีอยู่ด้วย ยกเลิกการควบคุมแร่ดีบุกที่จะส่งไปจำหน่ายต่างประเทศแล้วสมควรยกเลิกพระราชกฤษฎีกาให้ใช้บังคับบทบัญญัติหมวด ๑ แห่งพระราชบัญญัติควบคุมแร่ดีบุกพ.ศ. ๒๕๑๔ พ.ศ. ๒๕๒๕จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๑๕ มีนาคม ๒๕๕๖วิชพงษ์/ตรวจ๑๙ มีนาคม ๒๕๕๖[๑] ราชกิจจานุเบกษาเล่ม ๑๐๓/ตอนที่ ๒๐๑/ฉบับพิเศษ หน้า ๑/๑๗ พฤศจิกายน ๒๕๒๙